Diari Oficial de la Generalitat Valenciana


Sumari del DOGV 6956, del 01-02-2013 (2013/864)

RESOLUCIÓ de 21 de gener de 2013, de la Direcció General d'Ordenació, Avaluació, Investigació, Qualitat i Atenció al Pacient, per la qual se sotmet a informació pública l'expedient de l'autorització sanitària per a fer extraccions de progenitors hematopoètics de sang de cordó umbilical a l'Hospital General Universitari de València.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6956

Data del DOGV
:   01-02-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/864


Data del document
:   21-01-2013

Organisme emissor
:   Conselleria de Sanitat

Tipus de document
:   Resolució

RESOLUCIÓ de 21 de gener de 2013, de la Direcció General d'Ordenació, Avaluació, Investigació, Qualitat i Atenció al Pacient, per la qual se sotmet a informació pública l'expedient de l'autorització sanitària per a fer extraccions de progenitors hematopoètics de sang de cordó umbilical a l'Hospital General Universitari de València. [2013/864]  
En esta Direcció General d'Ordenació, Avaluació, Investigació, Qualitat i Atenció al Pacient de la Conselleria de Sanitat de la Generalitat Valenciana, s'instruïx l'expedient, promogut per la Conselleria de Sanitat, amb vista a la sol·licitud de Sergio Blasco Perepérez, director de l'hospital, per a l'autorització per a fer extraccions de progenitors hematopoètics de sang de cordó umbilical.  
Segons que preveu l'Orde de 26 de febrer de 2008, del conseller de Sanitat, sobre l'autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules, i en relació amb el que disposa el Decret 191/2012, de 21 de desembre, del Consell, que aprova el Reglament Orgànic i Funcional de la Conselleria de Sanitat i es regula els òrgans de gestió de l'Agència Valenciana de Salut, resolc:  
  
  
Sotmetre l'expedient a informació pública pel termini de 20 dies, a fi de que totes les persones que hi estiguen interessades puguen examinar l'expedient i formular-hi les observacions que estimen oportunes durant el termini indicat, el qual comença a comptar l'endemà de la publicació d'esta resolució.  
  
L'expedient es troba en el Servici d'Acreditació, Autorització i Registre de Centres, Servicis i Establiments Sanitaris de la Direcció General d'Ordenació, Avaluació, Investigació, Qualitat i Atenció al Pacient d'esta Conselleria, situat a València, al carrer del Misser Mascó, número 31, on les persones interessades poden examinar-lo. Les al·legacions s'han de presentar per escrit en estes dependències de la Conselleria de Sanitat o en qualsevol òrgan administratiu dels que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificat per la Llei 4/1999, de 13 de gener.  
  
València, 21 de gener de 2013.- La directora general d'Ordenació, Avaluació, Investigació, Qualitat i Atenció al Pacient: Teresa de Rojas Galiana.